Aias

Aias () inggih punika satunggaling pahlawan wonten ing mitologi Yunani. Piyambakipun punika putra saking Telamon lan Periboia lan kalebet raja ing Salamis."Salamis The Island" Salamis The Island--Salamina Municipality-Greek Island Aias punika ponakan Akhilles lan kakangipun Teukros. Aias gadhah peran ingkang wigati wonten Iliad anggitanipun Homeros lan wonten ing Siklus Epik, inggih punika reroncèning wiracarita babagan Perang Troya.

Sejarawan Italia, Maggiani naté manggihaken satunggaling makam Etruska ing Bologna (abad kaping 5 Masehi) mawi seratan aivastelmunsl (kulawarga Aias Telamon). Kajawi piyambakipun, wonten tokoh sanès ingkang ugi anama Aias, putra Oileus. Kanggé mbedakaken, Aias saking Salamis punika asring dipunsebat "Aias Telamon," "Aias Besar," utawi "Aias Agung". Wonten ing mitologi Etruska piyambakipun kawéntar minangka Aivas Tlamunus.

 Dèskripsi 
Aias kagambaraken minangka sosok ingkang gagah lan dhuwur. Piyambakipun prajurit mawi badan paling inggil lan mawi kekuwatan otot paling kuwat ing wadyabala Akhaia (Yunani). Anggènipun tempur namung Akhilles lan Diomedes ingkang langkung sekti tinimbang Aias. Piyambakipun gadhah jejuluk "Benteng Mikenai". Ingkang nggladhen Aias punika Kheiron, kentaur wicaksana ingkang naté nggladhen bapakipun Aias, Telamon, lan bapakipun Akhilles, Peleus. Kajawi Akhilles, Aias (sareng kaliyan Diomedes) punika prajurit paling wigati ing wadyabala Agamemnon, sanajan Aias boten pinter kados Nestor, Diomedes, Idomenios, utawi Odisseus. Aias boten naté kelaran nalika tempur. Kajawi punika Aias boten naté dipunbiyantu déning déwa nalika nembé perang. Aias gadhah perisai ingkang kadamel saking pitung lapis kulit sapi lan satunggal lapis perunggu.

 Wonten ing mitologi 
250px|left|thumb|Aias lan Hektor ijolan bebungah, ilustrasi damelanipun Andrea Alciati,
 Perang Troya 
Aias kawéntar awit saking kuwat lan kuwantunanipun, mliginipun ing kalih perang nglawan Hektor. Ingkang kapisan dhedhasar undian Aias kedah tarung kaliyan Hektor. Mulanipun Aias katingal langkung unggul amargi kasil damel lara Hektor mawi tombakipun lan saged nggebug Hektor ngginakaken watu ingkang ageng. Nanging lajeng Hektor dipunbiyantu déning Zeus saéngga tarung mau kapungkasan mawi kasil seri. Boten wonten ingkang dados jawara, saéngga kekalihipun ijolan bebungah lajeng kondur marang pasukanipun piyambak.Homeros, Iliad Buku 7

Kaping kalih punika Aias kaliyan Hektor tempur nalika wadyabala Troya nyerang wadyabala Mikenai (Yunani). Aias tempur amargi njagi kapal-kapal Yunani. Piyambakipun nguncalke watu ageng lan damel Hektor badhé tewas nanging boten.Homeros, Iliad Buku 14 Apollo ngenggali kekuwatan Hektor saéngga Hektor nyerang kapal Yunani malih.Homeros, Iliad Buku 15 Aias ingkang mawi gaman tombak ageng, mlumpat saking kapal lan matèni saben prajurit Troya. Pungkasan adep-adepan kaliyan Hektor ingkang badhé ngobong kapal Yunani. Kekalihipun sami tarung lan saged melucuti gaman Aias nanging boten saged damel Aias kelaran.Homeros, Iliad Buku 16 Aias kepeksa kedah mundhur déné Hektoe saged ngobong satunggal kapan. Wonten ing perang mau, Aias matèni kathah pemimipin Troya, kalebet Forkis.

Kadang kala Aias tempur kaliyan rayinipun Teukros ingkang sampun ahli ngginakaken panah. Aias jumeneng wonten ing ngajeng mawi perisainipun déné Teukros ing wingkingipun lan manah para prajurit Troya. Ing satunggaling dinten, Akhilles dukha marang Agamemnon amargi mendhet budak Akhilles lan Akhilles narik piyambakipun saking perang mau. Aias sareng kaliyan Odisseus lan Foiniks dipunkintun déning Agamemnon kanthi ancas ngajak Akhilles supados purun tempur malih. Sanajan Akhilels nampi duginipun nanging Akhilels tetep boten purun perang malih.Homeros, Iliad Buku 9

 Sedanipun Aias 

 Cathetan suku 

 Réferènsi 
 Homeros, Iliad, 7.181-312.
 Homeros, Odisseia 11.543-67.
 Apollodoros. Epitome 3, 11-5, 7.
 Ovidius. Metamorphoses 12.620-13.398.
 Friedrich Schiller, Das Siegerfest .

 Pranala njawi 

 Ovidius, Metamorphoses 13


Kategori:Pahlawan ing mitologi Yunani
Kategori:Mitologi Yunani